2019. gada . Noteikumi Nr.

Rīgā (prot. Nr. . §)

**PROJEKTS**

**Grozījumi Ministru kabineta 2006. gada 24. oktobra noteikumos Nr. 870 "Kārtība, kādā tiek akreditēti masu informācijas līdzekļu žurnālisti un citi pārstāvji akreditētājinstitūcijā"**

Izdoti saskaņā ar likuma "Par presi un citiem

masu informācijas līdzekļiem" 26. panta trešo daļu

Izdarīt Ministru kabineta 2006. gada 24. oktobra noteikumos Nr. 870 "Kārtība, kādā tiek akreditēti masu informācijas līdzekļu žurnālisti un citi pārstāvji akreditētājinstitūcijā" (Latvijas Vēstnesis, 2006, 173. nr.) šādus grozījumus:

1. Papildināt 1.punktu aiz vārda “var” ar vārdu “atteikt”.

2. Svītrot 7.punktu.

3. Papildināt noteikumus ar 8.1 punktu šādā redakcijā:

“8.1 Ja beidzies akreditācijas kartes derīguma termiņš vai akreditācija apturēta vai anulēta, pārstāvis akreditācijas karti nodod akreditētājinstitūcijā vai Latvijas Republikas diplomātiskajā vai konsulārajā pārstāvniecībā.”

4. Izteikt IV nodaļu šādā redakcijā:

**“IV. Akreditācijas atteikšana, apturēšana vai anulēšana**

17. Akreditētājinstitūcija var atteikt akreditāciju, ja:

17.1. akreditētājinstitūcijā nav iesniegti šo noteikumu 4., 5. vai 6. punktā minētie dokumenti vai tie nav pilnvērtīgi aizpildīti;

17.2. šo noteikumu 4., 5. vai 6. punktā minētājos dokumentos ir sniegtas nepatiesas ziņas, kurām ir būtiska nozīme lēmuma pieņemšanā par akreditāciju;

17.3. gada laikā pirms akreditētājinstitūcijas lēmuma par akreditāciju pieņemšanas pārstāvis akreditāciju nav izmantojis mērķiem, kas saistīti ar tā pārstāvētā masu informācijas līdzekļa darbību;

17.4. gada laikā pirms akreditētājinstitūcijas lēmuma par akreditāciju pieņemšanas pārstāvis rupji pārkāpis profesionālās ētikas normas;

17.5. pārstāvis apsūdzēts noziedzīga nodarījuma izdarīšanā, kas saistīts ar pārstāvja profesionālo darbību;

17.6. kompetenta institūcija ir informējusi akreditētājinstitūciju par būtiskiem riskiem valsts amatpersonu, iestādes darbinieku un apmeklētāju, ārvalstu vai starptautisko organizāciju vai institūciju delegātu aizsardzības (apsardzes) nodrošināšanā, ko rada pārstāvja akreditācija;

17.7. apturēta vai izbeigta masu informācijas līdzekļa darbība;

17.8. Nacionālā elektronisko plašsaziņas līdzekļu padome vai cita kompetenta institūcija ir konstatējusi un informējusi akreditētājinstitūciju, ka masu informācijas līdzeklis vai pārstāvis:

17.8.1. aicina vērsties pret Latvijas neatkarību vai teritoriālo nedalāmību;

17.8.2. izsaka vai izplata priekšlikumus par Latvijas valsts iekārtas vardarbīgu grozīšanu;

17.8.3. aicina nepildīt likumus, ja to nepildīšana apdraud valsts drošību, sabiedrisko drošību vai kārtību;

17.8.4. sludina vardarbību vai terorismu, klaju nacisma, fašisma vai komunisma ideoloģiju, propagandē karu;

17.8.5. veic darbības, kas vērstas uz nacionālā, etniskā, rasu, reliģiskā naida vai nesaticības izraisīšanu;

17.8.6. slavē vai aicina izdarīt noziedzīgus nodarījumus;

17.9. pārstāvis ir sodīts vai notiesāts par kādu no Krimināllikuma IX, IX1 vai X nodaļā minētajiem noziedzīgajiem nodarījumiem un kas saistīti ar pārstāvja profesionālo darbību.

18. Akreditētājinstitūcija var apturēt vai anulēt akreditāciju, ja:

18.1. šo noteikumu 4., 5. vai 6. punktā minētājos dokumentos ir sniegtas nepatiesas ziņas, kurām ir būtiska nozīme lēmuma pieņemšanā par akreditāciju;

18.2. pārstāvis akreditāciju neizmanto mērķiem, kas saistīti ar tā pārstāvētā masu informācijas līdzekļa darbību;

18.3. pārstāvis rupji pārkāpis profesionālās ētikas normas;

18.4. pārstāvis vai tā pārstāvētais masu informācijas līdzeklis neveic žurnālistisku darbību;

18.5. pārstāvis būtiski pārkāpj akreditētājinstitūcijas iekšējās kārtības noteikumus;

18.6. pārstāvis apsūdzēts noziedzīga nodarījuma izdarīšanā, kas saistīts ar pārstāvja profesionālo darbību;

18.7. kompetenta institūcija ir informējusi akreditētājinstitūciju par būtiskiem riskiem valsts amatpersonu, iestādes darbinieku un apmeklētāju, ārvalstu vai starptautisko organizāciju vai institūciju delegātu aizsardzības (apsardzes) nodrošināšanā, ko rada pārstāvja akreditācija;

18.8. pārstāvis neievēro vai traucē veikt nepieciešamos drošības pasākumus akreditētājinstitūcijā;

18.9. apturēta vai izbeigta masu informācijas līdzekļa darbība;

18.10. Nacionālā elektronisko plašsaziņas līdzekļu padome vai cita kompetenta institūcija ir konstatējusi un informējusi akreditētājinstitūciju, ka masu informācijas līdzeklis vai pārstāvis:

18.10.1. aicina vērsties pret Latvijas neatkarību vai teritoriālo nedalāmību;

18.10.2. izsaka vai izplata priekšlikumus par Latvijas valsts iekārtas vardarbīgu grozīšanu;

18.10.3. aicina nepildīt likumus, ja to nepildīšana apdraud valsts drošību, sabiedrisko drošību vai kārtību;

18.10.4. sludina vardarbību vai terorismu, klaju nacisma, fašisma vai komunisma ideoloģiju, propagandē karu;

18.10.5. veic darbības, kas vērstas uz nacionālā, etniskā, rasu, reliģiskā naida vai nesaticības izraisīšanu;

18.10.6. slavē vai aicina izdarīt noziedzīgus nodarījumus;

18.11. pārstāvis ir sodīts vai notiesāts par kādu no Krimināllikuma IX, IX1 vai X nodaļā minētajiem noziedzīgajiem nodarījumiem un kas saistīti ar pārstāvja profesionālo darbību.

18.1 Akreditētājinstitūcija anulē akreditāciju, ja:

18.1 1. saņemts masu informācijas līdzekļa vadītāja vai pārstāvja lūgums anulēt pārstāvim akreditāciju;

18.1 2. pārstāvis ir izbeidzis tiesiskās attiecības, uz kurām pamatojoties viņš veica attiecīgos pienākumus masu informācijas līdzeklī, kas bija lūdzis pārstāvja akreditāciju, un nav iesniedzis šo noteikumu 4., 5. vai 6.punktā minētos dokumentus jaunas akreditācijas saņemšanai;

18.1 3. akreditētājinstitūcija konstatē, ka pārstāvis savu akreditācijas karti ir nodevis lietošanā citai personai.

18.2 Papildus šo noteikumu 17., 18. un 18.1 punktā minētajam, ja kādā Eiropas Savienības dalībvalstī vai Eiropas Ekonomikas zonas valstī jau ir atteikta, apturēta vai anulēta pārstāvja akreditācija par šajā nodaļā minētajiem pārkāpumiem un šis aizliegums ir spēkā, akreditētājinstitūcija ir tiesīga, sadarbojoties ar Latvijas vai attiecīgās ārvalsts kompetento institūciju, noskaidrot, vai tie paši pārkāpumi nav konstatējami pārstāvja darbībā Latvijā. Ja šādi pārkāpumi tiek konstatēti, akreditētājinstitūcija var pieņemt lēmumu par konkrētā pārstāvja akreditācijas atteikšanu, apturēšanu vai anulēšanu.”

5. Aizstāt 1.pielikumā tekstu

|  |  |
| --- | --- |
| “9. Fakss |  |

|  |  |
| --- | --- |
| 10. E-pasts |  |

|  |  |
| --- | --- |
| 11. Anketas aizpildīšanas vieta |  |

|  |  |
| --- | --- |
| 12. Datums |  |

|  |  |
| --- | --- |
| 13. Paraksts |  |

”

ar tekstu

|  |  |
| --- | --- |
| “9. E-pasts |  |

|  |  |
| --- | --- |
| 10. Datums |  |

|  |  |
| --- | --- |
| 11. Paraksts |  |

”

6. 2.pielikumā:

6.1. izteikt ailes “DIENESTA ATZĪMES*/ SERVICE NOTES*” tekstu šādā redakcijā:

“DIENESTA ATZĪMES*/ SERVICE NOTES*

Akreditācija*/ Accreditation*

[ ] sākotnējā*/ initial*

[ ] atkārtotā*/ repeated*

Pieņemtais lēmums/ *Decision passed*

[ ] akreditēt*/ to accredit*

[ ] atteikt akreditāciju*/ to deny accreditation*

[ ] apturēt akreditāciju*/ to suspend accreditation*

[ ] atzīt akreditācijas lēmumu par spēkā neesošu/ *to declare the accreditation decision null and void*

Pieņemtā lēmuma datums*/ Date of decision*

\_\_\_\_\_\_\_\_\_\_\_\_\_

Akreditācijas kartes Nr./ *Accreditation card No.*

\_\_\_\_\_\_\_\_\_\_\_\_\_

Akreditācijas kartes derīguma termiņš*/  
Accreditation card validity period*

\_\_\_\_\_\_\_\_\_\_\_\_\_

Amatpersona*/ Official*

\_\_\_\_\_\_\_\_\_\_\_\_\_”;

6.2. izteikt tabulas 13.punktu šādā redakcijā:

“13. Masu informācijas līdzekļa adrese, tālrunis, e-pasts, tīmekļvietne/  
*Address, phone, e-mail, homepage of media*”;

6.3. izteikt tabulas 20.punktu šādā redakcijā:

“20. Dokumenta iesniegšanas datums (diena, mēnesis, gads)/ *Date of submission of the document (day, month, year)* ”.

Ministru prezidents A. K. Kariņš

Ārlietu ministrs E. Rinkēvičs